O‘zbekiston davlat organlarining qariyb 20 ming hujjati qonun hujjatlariga zid bo‘lib chiqdi

O‘zbekiston prokuratura organlari tomonidan 2015-yil davomida qonunlar ijrosi bo‘yicha o‘tkazilgan 17 mingdan ortiq tekshiruv yakunlariga ko‘ra 115 228 ta prokuror nazorati hujjati qo‘llanildi. Bu haqda O‘zbekiston Bosh prokurori Ixtiyor Abdullayev Oliy Majlis Senati to‘rtinchi yalpi majlisida ma’lum qildi, deya xabar bermoqda O‘zA.

Bundan tashqari, hisobot davrida o‘tkazilgan ushbu tekshiruvlar davomida 87 094 nafar fuqaroning buzilgan huquqlari tiklandi.
“Davlat organlarining qonun hujjatlariga zid bo‘lgan 19 578 ta hujjati ustidan arz qilindi. Natijada keyinchalik ushbu hujjatlar bekor qilindi yoki qonun hujjatlariga muvofiq holga keltirildi”, — deyiladi O‘zA axborotida.